ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 25-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кечээ жакында бир Истриказа иттей жыргал жашоо өткөзүптүр дейт. Жайды жайлата гастролдо жүрүп, үй-жай дегенди караманча унутат. Гитарасын дыңылдатып, ганарарын туш-тушка чачып, достору менен арак ичип, шашлик жеп, кыздарга барып чардайт. Эртең эле берем деп карыз үстүнө карыз алат.
Ал ортодо Кумурска эмгек биржага барып, күнү-түнү иштеп, чай-чамегин кышка камдайт. Шаардын чет жакасынан ээси жок деген бетарчыдай жерди басып алып, тоокканадай болгон беремянка салып алат. Эртеси күнүле беш-алты тоок ээрчиткен Короз келип, "үй меники" деп талашат. Кетпесең чийки жумуртка менен урабыз деп коркутат. Ошентип куураган Кумурсканы үйүнөн кууп чыгышат. Бечара Кумурска жолдо ыйлап келатса, көлөкөдө Истриказа гитара чертип жаткан болот. "Куке, эмне болду сага? Ким ыйлатты?" дейт ырын саамга токтотуп. "Үйүмдөн кууп чыгышты. Эми кантем, кыш да келип калды, ү-ү-ү!.." деп ыйлайт Кумурска. "Ыйлаба, Куке. Кыштан бийлеп гана чыгып кетебиз. Андан көрө мага кел. Мен "Дихлофос" деген ыр-бий группасын түзүп атам, ка-акрас бир орун бар, кеттик!" дейт далыга таптап. "Же ырдаганды билбесем, же бийлегенди билбесем, кантип сени менен кыштан чыгам, ы-ы-ы…" деп ыйлайт Кумурска. "Үйрөтөм, Куке, бир коркпо!" дейт Истриказа ишенимдүү. Ичинен болсо "…илгери менин атам Ийнеликти диссидент кылып Шиберге айдап башын жуттуңар эле, эми өткөрүп туруп өчүмдү ала турган кез келди, баатыр" деп ойлонот.
Ошентип экөө жөнөп калышат. Байкуш Кумурсканы Истриказа үйүнө алып барып, бир жума бухайтын кылат. Ичкиликке иммунитети жок Кумурска бир жумадан кийин иштегиси келбей, ичкиси эле келип калат. Ушуну гана күтүп аткан Истриказа Ийнеликов башы ооруп, калтырап басалбай калган Кумурсканы жүз грамм жуткузбастан сахнага сүйрөп келип айтат: "Мына, кыш да келди. Бүгүн сенин бийлей турган күнүң!" "Жок дегенде элүү грамм куюп берчи, өлүп баратам!" дейт Кумурска жалбарып. "Азыр куюп берем" деп Истриказа чөнтөгүнөн дихлофос сууруп чыгат. "Ач оозуңду!" дейт. Кумурска "а-ө" дээри менен оозуна дихлофосту пышылдата чачып жиберип, сахнага түртүп ийет. Бечара Кумурска полго кулап түшүп, ичи ооруганынан түйүлүп атат дейт, туйлап атат дейт, чимирилип атат дейт. Тура калып, отура калып, көмкөрөсүнөн, чалкасынан жата калып буттарын тыбырчылатат дейт…
Эртеси күнүле бүт гезиттер: "Дихлофос" деген группа, Ку-Мурка деген жаңы бийчи чыгыптыр. Илибой бийди эз-зип коет экен! Брэйктин жаңы түрүн ойлоп тааптыр! Кечээ филармонияда жыгылып калганча бийлептир! Көргөн да, көрбөгөн да арманда!" деп чуру-чуу түшүп калыптыр дейт.
Ал эми куураган Кумурсканын абалы өтө начар. Кыштан чыгабы-чыкпайбы, белгисиз дейт…
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?